Okresná prokuratúra Nitra 
Damborského 1, 949 99 Nitra 1

Sp. zn. : 4 Pv 336/11/4403	Nitra, 11.2.2014
EEČ : 2-32-93-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Nitra
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 19.6.2012, spisová značka 4 Pv 336/11/4403, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
d¨ľa 23.05.2011 v čase okolo 11.15 hod. v Nitre na Hviezdoslavovej triede v smere do mesta viedol osobné motorové vozidlo zn. Jaguar XK Coupe Cabrio, EČ: NR-983EJ, pričom v časti Hviezdoslavova trieda č. 1 ho viedol rýchlosťou 55.5 km/hod + 5 %, hoci v danom úseku je najvyššia dovolená rýchlosť stanovená dopravnou značkou „B 31a“ na 40 km/hod, čím porušil ustanovenie § 3 odsek 2 písmeno b) zákona č. 8/2009 Z. z. o cestnej premávke a v rozpore s ustanovením § 4 odsek 1 písmeno f) zákona č. 8/2009 Z. z. o cestnej premávke nedal prednosť chodkyni XXXXX, ktorá prechádzala cez priechod pre chodcov z pohľadu vodiča zľava doprava, v dôsledku čoho ju zrazil, následkom čoho XXXXX utrpela ložiská pomliaždenia a zakrvácania v spánkovom, temennom laloku mozgu vpravo, v čelovom laloku vľavo, krvácanie pod pavúčnicou mozgu v oblasti záhlavového laloka temenného a čelového laloka mozgu, viacpočetné tržné rany v oblasti hlavy vo vlasatej časti, odreniny v oblasti nosa, v oblasti pier a ľavom líci, pomliaždenie oboch pľúcnych polí a krvácanie do oboch pohrudnicových dutín s malým množstvom voľného vzduchu v ľavej pohrudnicovej dutine, natrhnutie šiesteho segmentu pečene s porušením púzdra pečene a krvácaním pod púzdro pečene, kompresívnu zlomeninu tela dvanásteho hrubého stavca, posunutie druhého driekového stavca smerom dozadu, zlomeninu pravej kľúčnej kosti, zlomeninu oboch kostí pravého predkolenia s posunom kostných úlomkov, zlomeninu dolnej tretiny lakťovej kosti vpravo s dobou liečenia v trvaní 4 až 6 mesiacov.

Uznesením prokurátora Okresnej prokuratúry XXXXX zo dňa 19.6.2012, spisová značka 4 Pv 336/11/4403, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
Uznesením prokurátora Okresnej prokuratúry XXXXX sp. zn. 4 Pv 336/11 zo d¨ľa 19.06.2012, pr¨˘voplatným d¨ľa 26.06.2012, bolo podmienečne zastavené trestné stíhanie vedené proti obvinenému XXXXX pre prečin ublíženia na zdraví podľa § 157  odsek 1, odsek 2 písmeno a) Trestného zákona. Obvinenému XXXXX bola určená skúšobnú dobu podmienečného zastavenia trestného stíhania v trvaní 18 mesiacov, skúšobná doba začala plynúť 26.06.2012 a uplynula d¨ľom 26.12.2013.
Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje. O osvedčení alebo pokračovaní v trestnom stíhaní vydá uznesenie.
Vzhľadom k uplynutiu skúšobnej doby u obvineného XXXXX som skúmal, či splnil podmienky pre postup v zmysle § 217 odsek 1 veta prvá Trestného poriadku. Zistil som, že obvinený XXXXX v priebehu skúšobnej doby podmienečného zastavenia trestného stíhania nebol súdne trestaný, nespôsobil žiadnu dopravnú nehodu a ani závažným spôsobom neporušil pravidlá cestnej premávky a riadne si plnil svoje občianske povinnosti.
Vyhodnotiac vyššie uvedené skutočnosti dospel som k záveru, že u obvineného XXXXX sú splnené podmienky pre postup v zmysle § 217 odsek 1 veta prvá Trestného poriadku a preto som rozhodol tak, ako je uvedené vo výrokovej časti tohoto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tibor Lenárt
prokurátor